b'\n_START_ARTICLE_\nCaenoidea\n_START_SECTION_\nUtseende\n_START_PARAGRAPH_\nDe voksne er sm\xc3\xa5 til middelsstore, forholdsvis spinkle til ganske kraftige (s\xc3\xa6rlig hunner av Baetiscidae) d\xc3\xb8gnfluer. De kan ha ett (hos Caenidae) eller to (de \xc3\xb8vrige familiene) vingepar, og to eller tre haletr\xc3\xa5der. Forvingenes \xc3\xa5renett varierer ogs\xc3\xa5, ganske redusert hos Caenidae og Baetiscidae men mer omfattende hos Neoephemeridae. Nymfene kan kjennes p\xc3\xa5 at gjellene p\xc3\xa5 andre bakkroppsledd er plateformede og danner et lokk over gjellene p\xc3\xa5 de bakenforliggende leddene. Nymfene til Baetiscidae og Prosopistomidae utmerker seg ved at mesonotum er utviklet til et stort, hvelvet skjold som er delvis sammenvokst med vingeknoppene og dekker store deler av kroppen. Noen av disse kan ligne mer p\xc3\xa5 krepsdyr enn insekter.\n_START_SECTION_\nLevevis\n_START_PARAGRAPH_\nNymfene finnes vanligvis i rennende vann med silt-bunn, der de kryper omkring p\xc3\xa5 bunnen, men de kan ogs\xc3\xa5 forekomme i stillest\xc3\xa5ende vann. Trak\xc3\xa9gjellenes spesielle bygning hindrer at de blir \xc3\xb8delagt av silten. Mens de fleste d\xc3\xb8gnfluer krever kaldt, oksygenrikt vann er mang av medlemmene i denne gruppen i stand til \xc3\xa5 leve i temmelig varmt vann.'